<http://schema.org/articleBody>
"El mateix dia que el ministre de Just\u00EDcia espanyol proposava una esp\u00E8cie de cadena perp\u00E8tua revisable, Pepe, el perfecte candidat a estrenar-la, viatjava i jugava a Barcelona i gaudia de la llibertat sense c\u00E0rrecs que li ha atorgat el Comit\u00E8 de Competici\u00F3, presidit per un reconegut madridista. La situaci\u00F3 m&amp;#039;ha fet pensar en una frase de Joel Joan, l&amp;#039;altre dia, en aquest diari, que no em puc treure del cap: &amp;quot;Si el Madrid decid\u00EDs el pressupost del Bar\u00E7a, el Bar\u00E7a seria a Tercera Regional&amp;quot;. Si ho entenc b\u00E9, vol dir que si la plantilla del Bar\u00E7a equivalgu\u00E9s al producte interior brut de Catalunya, el Madrid s&amp;#039;emportaria Guardiola, Messi, Xavi, Iniesta, Busquets, Cesc, Piqu\u00E9 i Vald\u00E9s, i d&amp;#039;aqu\u00ED tres o quatre temporades ens cediria Karanka, Coentrao i Altintop, alhora que s&amp;#039;emportaria Cuenca, Sergi Roberto, Font\u00E0s i Deulofeu. Nosaltres haur\u00EDem de pagar la cessi\u00F3, gr\u00E0cies a aquest sistema de finan\u00E7ament (per dir-ne d&amp;#039;alguna manera) que li sembla tan fant\u00E0stic a la inefable exministra sense fronteres. Per\u00F2 despr\u00E9s ha comen\u00E7at el partit i s&amp;#039;han acabat les analogies perqu\u00E8 per a malsons ja ten\u00EDem la realitat. I no em refereixo a les cinc ocasions del Madrid no transformades, sin\u00F3 al bra\u00E7 tonto de la llei que havien designat per a aquest partit, el col\u00B7legiat Fernando Teixeira Vitienes. A part de no atrevir-se a expulsar Diarra, autor d&amp;#039;una falta que demanava la groga a crits, va dedicar-se a fer all\u00F2 tan covard de sancionar les protestes de Sergio Ramos o Casillas i premiar el joc dur/violent. I per acabar-ho d&amp;#039;adobar, expulsa Ramos amb una segona groga que ni jo li hauria ensenyat. Tenim un problema amb la just\u00EDcia, des del Tribunal Constitucional fins al Comit\u00E8 de Competici\u00F3. El primer no t\u00E9 soluci\u00F3. El segon, tampoc. Queia la tarda a Washington i ens queia l&amp;#039;\u00E0nima als peus amb el compliment de les profecies de Guardiola, que deia que &amp;quot;el partit no es decidir\u00E0 fins al final&amp;quot;, i amb els inoportuns versos de l&amp;#039;afici\u00F3 dedicats prematurament a Mourinho. Tant costa esperar fins al final del partit? Parlant de c\u00E0ntics, \u00E9s probable que l&amp;#039;\u00FAltim cop que el camp del Bar\u00E7a va cridar &amp;quot; asesino &amp;quot; l&amp;#039;hi dediqu\u00E9s als grisos, la policia franquista, la que va arribar a manar Manuel Fraga Iribarne, despr\u00E9s d&amp;#039;haver estat ministre de propaganda de la Dictadura. El crit, ahir, va sonar molt desagradable. Gran partit, amb m\u00E9s passi\u00F3 que a Esparreguera. Gran Madrid. Per\u00F2 el Bar\u00E7a encara \u00E9s m\u00E9s gran. Perqu\u00E8 sense acabar de jugar b\u00E9, ha deixat els blancs fora de la Copa."^^<http://www.w3.org/2001/XMLSchema#string>
<http://www.arabalears.cat/esports/Justicies-injusticies_0_634736586.html>